અરવલ્લી-સાબરકાંઠા જીલ્લામાં ખેતીવાડી વિભાગની આંખ નીચે નકલી બિયારણ અને ડુપ્લીકેટ જંતુનાશક દવાઓનો વેપલો ખુલ્લેઆમ ચાલી રહ્યો છે બંને જીલ્લામાં ખેતીવાડી વિભાગના કેટલાક અધિકારીઓ અને કર્મચારીઓની મિલીભગતના પગલે નકલી બિયારણનું વેચાણ કરતા વિક્રેતાઓ બિલાડીના ટોપની જેમ ફુલ્યાફાલ્યા હોવાનું ખેડૂતો અહેસાસ અનુભવી રહ્યા છે નકલી બિયારણનો ભોગ બનનાર ખેડૂત વાવેતર કર્યા પછી દિવસ-રાત કાળી મજૂરી કર્યા પછી લણણીના સમયે પાકનો ફાલ ન ઉતરતા પોક મૂકીને રોવાનો વારો આવતો હોય છે મોડાસા તાલુકાના ગલસુન્દ્રા ગામના ખેડૂતને ઈડરના બિયારણના વિક્રેતાએ નકલી તરબૂચનું બિયારણ પધરાવતા ૮૦ દિવસની મહેનત પાણીમાં જતા લાખ્ખો રૂપિયાનું નુકશાન થતા દયનિય હાલત બની છે.